Diari Oficial de la Generalitat Valenciana


Sumari del DOGV 7746, del 22-03-2016 (2016/1726)

RESOLUCIÓ de 26 de febrer de 2016, de la Conselleria d'Educació, Investigació, Cultura i Esport, per la qual s'adjudiquen les ajudes econòmiques de la Generalitat per a les activitats de promoció de l'ús del valencià en les festes de la Magdalena en l'àmbit de la Comunitat Valenciana en 2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7746

Data del DOGV
:   22-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1726


Data del document
:   26-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 26 de febrer de 2016, de la Conselleria d'Educació, Investigació, Cultura i Esport, per la qual s'adjudiquen les ajudes econòmiques de la Generalitat per a les activitats de promoció de l'ús del valencià en les festes de la Magdalena en l'àmbit de la Comunitat Valenciana en 2016. [2016/1726]  
Per l'Ordre 1/2016, de 5 de gener, de la Conselleria d'Educació, Investigació, Cultura i Esport (DOCV 7694, 11.01.2016), es van convocar les ajudes econòmiques de la Generalitat per a activitats de promoció de l'ús del valencià en l'àmbit de les festes de les Falles, de la Magdalena i de les Fogueres de 2016 i s'aproven les bases reguladores i el procediment per a concedir-les.  
Segons el que estableixen les bases i l'ordre de convocatòria, la Comissió Tècnica s'ha reunit, el dia 18 de febrer de 2016, per a valorar els llibrets presentats per les comissions festeres de la Magdalena i ha emés l'informe corresponent.  
Vista la proposta presentada per l'òrgan instructor i per delegació del conseller d'Educació, Investigació, Cultura i Esport efectuada en l'article 6 de l'ordre de convocatòria, resolc:  
  
Primer  
Concedir les ajudes econòmiques de la Generalitat de 2016 per a activitats de promoció de l'ús del valencià en les festes de la Magdalena, a les comissions de les colles/gaiates que figuren en l'annex I.  
  
Segon  
L'import de cada una de les ajudes, per una quantitat total de vint-i-dos mil euros (22.000 ?), anirà a càrrec de la línia S3166000, «Promoció del valencià en l'àmbit festiu», de l'aplicació pressupostària 93.83.07.3567.013.24.0, del pressupost de la Generalitat per a l'exercici de 2016.  
  
Tercer  
Les entitats beneficiàries han de complir amb el que estableixen les bases 10 i 11 de la convocatòria sobre les obligacions i el reintegrament de la subvenció.  
  
Quart  
Denegar les ajudes a les comissions de les colles/gaiates que figuren en l'annex II que han resultat admeses però no han obtingut la puntuació suficient.  
  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 6 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, Investigació, Cultura i Esport en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Comunitat Valenciana.  
  
València, 26 de febrer de 2016. El director general de Política Lingüística i Gestió del Multilingüisme: Rubén Trenzano Juan.